**Ministru kabineta noteikumu projekta ,,Grozījumi Ministru kabineta 1998. gada 20. oktobra noteikumos Nr.411 “Noteikumi par stratēģiskās un reģionālās nozīmes dzelzceļa infrastruktūras iedalījumu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu netiek aizpildīts. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzelzceļa likuma 7. panta trešā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projektā tiek precizēts un papildināts stratēģiskās un reģionālās nozīmes dzelzceļa infrastruktūras saraksts, tajā skaitā atbilstoši Ministru kabineta 2018. gada 15. maija rīkojumam Nr. 215 “Par publiskās lietošanas dzelzceļa infrastruktūras statusa piešķiršanu”.Sakarā ar to, ka Rīgas brīvostas pārvalde, īstenojot Eiropas Savienības Kohēzijas fonda līdzfinansētu projektu „Infrastruktūras attīstība Krievu salā ostas aktivitāšu pārcelšanai no pilsētas centra”, Krievu salā ir izbūvējusi ostas infrastruktūru, tai skaitā arī dzelzceļa infrastruktūru, projektā tiek papildināts saraksts ar jaunu dzelzceļa infrastruktūras iecirkni – “Bolderāja - Krievu sala”, pamatojoties uz to, ka ar 2018. gada 15. maija rīkojumu Nr. 215 “Par publiskās lietošanas dzelzceļa infrastruktūras statusa piešķiršanu”, tai ir piešķirts publiskās lietošanas dzelzceļa infrastruktūras statuss. Satiksmes ministrija 2018. gada 23. augustā izdevusi rīkojumu “Par dzelzceļa stacijas “Krievu sala” atklāšanu”. Pamatojoties uz Dzelzceļa likuma 28. pantu un Ministru kabineta 2016. gada 19. aprīļa noteikumiem Nr. 244 "Noteikumi par publiskās lietošanas dzelzceļa infrastruktūras tīkla pārskata saturu", VAS “Latvijas dzelzceļš”, kā publiskās lietošanas dzelzceļa infrastruktūras pārvaldītājs,  katru gadu gatavo “VAS “Latvijas dzelzceļš” pārvaldībā esošās publiskās lietošanas dzelzceļa infrastruktūras tīkla pārskatu” (Tīkla pārskats), kura 5. pielikumā ir iekļauts Dzelzceļa staciju saraksts. Saskaņā ar minētā pielikuma 20. punktu, Daugavpils stacija sastāv no šādiem parkiem: Daugavpils Pasažieru, Daugavpils Dienvidu parks un Daugavpils Šķirošanas parks.Atbilstoši Ministru kabineta 2010. gada 3. augusta noteikumu Nr.724  “Dzelzceļa tehniskās ekspluatācijas noteikumi” 2.13. punktam iecirknis – funkcionālu saistītu staciju un posmu ceļu teritoriālais kopums.Pamatojoties uz minēto, norādot dzelzceļa iecirkņus, nepieciešams norādīt tikai stacijas nosaukumu, bez parku konkretizēšanas, kā tas iepriekš bija  Ministru kabineta 1998. gada 20. oktobra noteikumu Nr. 411 "Noteikumi par stratēģiskās un reģionālās nozīmes dzelzceļa infrastruktūras iedalījumu" 2. punktā, iekavās norādot stacijas parkus, piemēram,  Rēzekne I- Daugavpils (šķirotava). 2018./2019.gada Tīkla pārskata 3.1. punktā norādīti dzelzceļa iecirkni: Krustpils – Daugavpils, Daugavpils – Indra – valsts robeža, Daugavpils – Kurcums – valsts robeža.  Ministru kabineta 2018. gada 15. maija rīkojumā Nr. 215 “Par publiskās lietošanas dzelzceļa infrastruktūras statusa piešķiršanu”, ar kuru atzīts par spēku zaudējušu Ministru kabineta 2004. gada 14. oktobra rīkojums Nr.759 “Par publiskās lietošanas dzelzceļa infrastruktūras statusa piešķiršanu”,  dzelzceļa iecirkņu iepriekšējie nosaukumi Daugavpils (pasažieru) un Daugavpils (šķirotava) jau aizvietoti ar stacijas nosaukumu Daugavpils, nenorādot parkus .Ņemot vērā minēto, projektā dzelzceļu iecirkņu nosaukumus nepieciešams norādīt atbilstoši spēkā esošajiem dokumentiem. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS “Latvijas dzelzceļš”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzelzceļa infrastruktūras pārvaldītājs, pārvadātāji, kravas saņēmēji, kravu nosūtītāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VAS “Latvijas dzelzceļš”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs U. Augulis

Vīza: valsts sekretāra vietā

Valsts sekretāra vietniece Dž. Innusa